钦定古今图书集成/理学汇编/经籍典/第090卷 > 《谦亨字说》前人
## 钦定古今图书集成/理学汇编/经籍典/第090卷 > 《谦亨字说》前人

人与物能谦者，天皆亨之也。《易》三百八十四爻，有吉
有凶，有利有不利，惟谦下三爻皆吉，上三爻皆利，他
卦无有及之者。文公先生《感兴诗》第十八篇，专为蒙
学而设。其首曰：“童蒙贵养正，孙弟乃其方”，即《易》之所
谓谦也。其中言进趋极虔恭，进而谦也；退而常端庄，
退而谦也。庸言戒粗诞，时行贵安详，一言一动皆贵
乎《谦》也。末曰：“十五志于学，及时起，高翔”，即《谦》之《亨》矣。
《谦》亨年将十五，《谦》卦于《易》之次，亦为十五。